Source: http://hu.budapestbeacon.com/politika/azt-gondolom-hogy-rogan-antalnak-vege-van-folytatodott-rogan-juhasz-per/
Timestamp: 2017-01-19 21:33:04+00:00

Document:
„Azt gondolom, hogy Rogán Antalnak vége van” – folytatódott a Rogán-Juhász-per - Budapest Beacon
2017-01-19You are here: Home / Egyéb hírek / „Azt gondolom, hogy Rogán Antalnak vége van” – folytatódott a Rogán-Juhász-per„Azt gondolom, hogy Rogán Antalnak vége van” – folytatódott a Rogán-Juhász-per 2017-01-11 by Budapest Beacon Juhász Péter egy októberi tüntetés szónokaként. Fotó: Budapest Beacon, Szegő Péter
Kedden véget ért a bizonyítási eljárás a Rogán Antal kontra Juhász Péter személyiségi jogi perben a Fővárosi Törvényszéken. Január 24-én ítélet várható.
Ahogyan arról a Budapest Beacon is beszámolt, Portik Tamás korábban terhelő vallomást tett Rogán Antalra a propagandaminiszter és Juhász Péter között zajló személyiségi jogi perben, ami azért kezdődött több mint egy évvel ezelőtt, mert az Együtt alelnöke és immár nagy valószínűséggel leendő elnöke bűnözőnek nevezte a Fidesz politikusát.
A gyilkosságban felbujtóként való közreműködésért fegyházbüntetését töltő egykori milliárdos vállalkozó egyebek mellett elmondta, hogy ismeri Rogánt, sőt, személyesen adott át neki tízmillió forintnyi eurót egy belvárosi Fidesz-irodában, hogy az akkor még belváros-Lipótváros polgármestereként tevékenykedő politikus közreműködjön egy belvárosi ingatlan áron aluli megvételében.
A hírhedt Károly körút 26.
2011 októberében Belváros-Lipótváros önkormányzata kedvezményesen adott bérbe egy 212 négyzetméteres ingatlant a Károly körúton a Classic Immo Kft. nevű cégnek, amelyet nem sokkal később a Pápa Marianne-hoz köthető Komondor Holding Zrt. szerzett meg.
Két hónappal később a bérlő már kedvezményesen vásárolhatta meg bérleményét 52 millió forintért, amit 2012 júliusában 102 millióért értékesített. A Komondor Holding 2011. november 21-én, tehát közvetlenül az ingatlan megvásárlása előtt szerezte meg a Classic Immo üzletrészét Széky Pétertől, aki az ingatlan adásvételi szerződését ügyvezetőként még aláírta.
Pápa a börtönbüntetését töltő Portik Tamás egykori élettársa, legalábbis Kocsis Máté szerint. A józsefvárosi fideszes polgármester ezt még az Országgyűlés Honvédelmi és Rendészeti Bizottságának elnökeként nyilatkozta a vállalkozó előállításakor.
Az ügyben Juhász Péter tett feljelentést, amit a rendőrség előbb átlátszó indokokkal elutasított, majd az ügyészség hivatalból, jelentős vagyoni hátrányt okozó hűtlen kezelés gyanúja miatt újbóli nyomozást rendelt el. Végül a Nemzeti Nyomozóiroda (NNI) megszüntette az V. kerületi ingatlanügyekben több mint egy évig húzódó nyomozást, szerintük ugyanis nem történt bűncselekmény a számos önkormányzati ingatlannak a Rogán Antal polgármestersége idején lefolytatott privatizációja során.
A két ügy ezen a ponton ér össze, ugyanis a személyiségi jogi per – mely kedden folytatódott – kimenetele döntően befolyásolhatta volna az ingatlanok eladásával kapcsolatos nyomozás kimenetelét, és ez még úgy is igaz lett volna, hogy végül nem Rogán, hanem Portik ellen indult nyomozás, méghozzá hamis tanúzás miatt.
A Hvg.hu bírósági tudósítása szerint a keddi tárgyalási napon tanúként kihallgatott Pápa Marianne vallomásáról – magának Pápának a kérésére – nem készülhetett sem kép-, sem hangfelvétel. (Hogy világos legyen, kicsoda a történetben Pápa Marianne, olvassák el a keretes részt – a szerk.)
Rogán Antal ismét nem jelent meg személyiségi perén. „Jellemző az ő hozzáállására, hogy a saját maga által indított perben nem vesz részt” – fogalmazott a Facebookon közzétett videón az Együtt alelnöke. Juhász közölte: a három és fél órás keddi tárgyaláson sok új dolog nem hangzott el, de az kiderült, hogy január 24-én ítélethirdetés várható. „Ott megtudjuk, hogy a bíróság szerint is bűnöző-e Rogán Antal, bűnözőkkel üzletelt-e, és hogy maffiarendszerben működtette-e az önkormányzatot” – fogalmazott az Együtt belváros-lipótvárosi önkormányzati képviselője.
Juhász kitért arra is, hogy kedden a bíróság meghallgatta Pápa Marianne-t. „Ő mindent hárított, de egy-két ellentmondásra azért fölhívnám a figyelmet, amit, bár ő állított, de mégiscsak a tények ezzel szemben vannak” – mondta. Pápa – legalábbis Juhász interpretálásában – azt állította kedden a bíróság előtt, hogy semmiben nem vett részt, Rogán Antallal pedig sem ő, sem a munkatársai nem álltak kapcsolatban.
„Ez azért furcsa, mert az adott helyiség […] előtte egy galéria helyiségéül szolgált, amit az önkormányzat kirúgott, majd egy hónap múlva már Classic Immo Kft. – amely Pápa Marianne cége volt akkor (a Classic Immo később került az érdekeltségébe tartozó vállalkozás tulajdonába: lásd a keretes részben – a szerk.) – máris beadott egy pályázatot és elnyerte a bérleti jogot, ami minimum furcsa. Hogyha nem álltak kapcsolatban az önkormányzattal sem ő, sem a munkatársai, akkor honnan tudhattak erről, hogy az a helyiség kiürült?” – mondta Juhász, hozzátéve, hogy a pályázat szerint a helyiségben közértet kellett volna Pápának nyitnia, ám ez nem történt meg. Ráadásul Pápa a bíróság előtt „azt mondta, hogy egy cukrászdahálózat kialakítására adott megbízást a munkatársainak”.
Pár hónap múlva az 52 millió forintért megvásárolt – és sem közértnek, sem cukrászdának át nem alakított – ingatlant 102 millióért adták tovább – derül ki Juhász szavaiból (A keretes részben erről részletesebben is olvashat – a szerk.). Pápa Marianne az Együtt alelnöke szerint erre csak annyit mondott, hogy szerencsés üzlet volt. Az ellenzéki politikus nemcsak arra hívta föl a figyelmet a videóban, miszerint Pápa Habony Árpád nagynénje, hanem azt is közölte, hogy az ingatlan vevője egy olyan grúz üzleti kör volt, melynek reprezentánsaival egy fotó tanúsága alapján Rogán Antal és Habony Árpád „együtt bulizott”.
És valóban: Mikhail Lokhvitskiy az egyik grúz magánszemély, akinek 50 milliós haszonnal adták el a Károly körúti üzlethelyiséget, közte és Rogán között pedig a kapcsolódási pont a belvárosi Kiosk nevű szórakozóhely, amelynek mindketten szerepeltek már a Facebook-galériájában ugyanannak az embernek a társaságát élvezve, más-más időpontban.
Azt gondolom, hogy Rogán Antalnak vége van
– összegzett Juhász.
Szerettük volna megírni, hogy Rogán Antal mit írt Facebook-oldalán a perről, a propagandaminiszter azonban nehéz feladat elé állította szerkesztőségünket, ugyanis nem írt semmit.
FacebookFiled Under: Egyéb hírek, Politika FacebookTwitter
A stratégiai megtévesztés az orosz hadviselés szerves része2017-01-19A stratégiai megtévesztés alapvető szerepet játszik az orosz hadviselés eszköztárában, de lehet védekezni ellene – mondja Rácz András, a Finn Külügyi Intézet korábbi vezető munkatársa, aki a Budapest Beaconnek adott interjújában példákon keresztül mutatta be, hogyan működik az orosz propagandagépezet. Egyes esetek arra is rávilágítanak, miért véli úgy, hogy Magyarország …Tovább »A törvény továbbra sem védi megfelelően a Horváth Andrásokat2017-01-19Gyanúsítottként idézték be csütörtökre az áfacsalásokat leleplező Horváth Andrást. Jávor Benedek és Juhász Péter a Facebookon fakadt ki az eset miatt. Az Átlátszó, a K-Monitor és a Transparency International szerint törvénysértő lehet Horváth meggyanúsítása. 2009-ben az Országgyűlés elfogadott egy jogszabályt, ami hatékonyan megvédhette volna a közérdekű bejelentőket, kár, hogy az …Tovább »Botka mögé beállt az MSZP, Horváth Andrást kihallgatják – ez történt szerdán2017-01-19Olimpiai logó a budai rakparton, fizetésemelés Makón, újabb milliárdok a vizes vb-re, Bell-interjú, Botka-jelölés. Bezárják a fóti gyermekvárost, pártot alapítanak a nyugdíjasok, Horváth Andrást gyanúsítottként hallgatják ki, Polt Péter Moszkvában tárgyalt, tombol az influenzajárvány – szerdai hírösszefoglaló.Tovább »Beállt az MSZP Botka mögé2017-01-18Botka az MSZP miniszterelnök-jelöltje, és úgy tűnik, hogy immár ő sem zárkózik el az előválasztástól, Molnár Gyuláék tehát „puhítottak az álláspontján”, amint azt a párt elnöke alig néhány napja egy interjúban megpendítette.Tovább »„A szórványosan erőszakos cselekedetek mellett lezajlott, nyíltan rasszista megmozduláson történtek gyakorlatilag jogkövetkezmények nélkül maradtak” – a strasbourgi ítélet alapján fizethet a magyar állam, mint a katonatiszt2017-01-18Kártérítést ítélt meg az Emberi Jogok Európai Bírósága (EJEB) két, a magyarországi cigány kisebbséghez tartozó ember számára, amiért ellenük és közösségük ellen elkövetett szóbeli és fizikai erőszak ügyében a bíróság véleménye szerint a magyar hatóságok nem jártak el elég körültekintően.Tovább »Spiegel: Orbán Viktor oligarchiát hozott létre Magyarországon2017-01-18Az Orbán-családról, Felcsútról, a kisvasútról, Mészáros Lőrincről, a Népszabadság beszántásáról és a jogállam lebontásáról is szó esik a német Spiegel legfrissebb riportjában.Tovább »„A zsinagógába járó embereket különösképpen nem szükséges a Jobbikkal szemben meggyőzni” – interjú Kiss Henriett Mazsihisz-alelnökkel2017-01-18Kiss Henriett szerint a Mazsihisznek távol kell magát tartania a pártpolitikától – még azt sem szabad megmondania, hogy a zsidók kire ne szavazzanak. A Magyarországi Zsidó Hitközségek Szövetsége és elődjei első női alelnöke élénken bírálta Köves Slomót, amiért az Egységes Magyarországi Izraelita Hitközség vezető rabbija válaszolt a Jobbik hanukai levelére.Tovább »Szijjártó búcsúzóul még kitüntette Colleen Bellt2017-01-17Szijjártó Péter kedden a Magyar Köztársasági Érdemrend középkeresztje kitüntetést adta át Colleen Bellnek a Külgazdasági és Külügyminisztériumban. A távozó amerikai nagykövet szívhez szóló videóüzenetben búcsúzott Magyarországtól.Tovább »Súlyosan antiszemita vicc jelent meg a kormányközelbe került lapban2017-01-17A Veszprém megyei napilap, a Napló keddi számában jelent meg egy úgynevezett vicc, ami nemcsak pocsék, de antiszemita is. A napilap kiadója a kormányközelbe került Mediaworkshöz tartozik.Tovább »Küldtem nekik egy Rákosi képet is, akasszák a falra – az Abcúg írása2017-01-17Hat önkormányzat a végsőkig kitartott amellett, hogy maguk tarthassák fenn az iskolájukat, de végül az állam győzött. A Klik el is vette, ami neki jár: övé lett a falu sportcsarnoka, a tornaterem, de azt nem bánja, ha a fűtést és a konyhásnénik fizetését továbbra is a település fizeti.Tovább »Gulyás Márton: jogerősen is közveszélyes garázda lettem2017-01-17Másodfokon is elítélte a bíróság az aktivistát a tavalyi, Nemzeti Választási Irodánál végrehajtott akciója miatt.Tovább »Sokba kerül a kormány vendégszeretete2017-01-17Évről évre magasabb a kormány által reprezentációra fordított összeg.Tovább »A Fidesz nagyon nem akarja, hogy szigorodjon a képviselői vagyonnyilatkozatok rendszere2017-01-17Hiába kezdeményezett az LMP ötpárti egyeztetést a vagyonnyilatkozati rendszer reformjáról, a Fidesz hallani sem akar a dologról.Tovább »

References: bíróság 
 bíróság 
 bíróság 
 bíróság 
 bíróság 
 bíróság